**善不善業於善趣惡趣中感生異熟時 有招引業 圓滿業.**

**招引業者謂由此業能感異熟果. 圓滿業者謂由此業生已領受愛不愛果。**

**或有業由一業力牽得一身. 或有業由一業力牽得多身.**

**或有業由多業力牽得一身. 或有業由多業力牽得多身。**

**大乘阿毘達磨集論卷第四 無著菩薩造 三藏法師玄奘奉詔譯**

**佛告首迦。一切眾生。繫屬於業。依止於業。隨自業轉。**

**復有業初樂後苦。若有眾生。為人所勸。歡喜 行施。施心不堅。後還追悔。以是因緣。生在人 間。先雖富樂。後還貧苦。是名先樂後苦。**

**復有業初苦後樂。若有眾生。為人勸導。挽仰少施。 施已歡喜。心無吝悔。以是因緣。生在人間。初 時貧苦。後還富樂。是名初苦後樂。**

**復有業初苦後苦。若有眾生。離善知識。無人勸導。乃 至不能少行惠施。以是因緣。生在人間。初時 貧苦。後還貧苦。是名初苦後苦。**

**復有業初樂後樂。若有眾生。近善知識。勸令行施。便生 歡喜。堅修施業。以是因緣。生在人間。初時富樂。後亦富樂。**

**《佛為首迦長者說業報差別經》**

**復有業貧而樂施。若有眾生。先曾行施。不遇福田。流轉生死。在於人道。以不遇福田故。果報微劣。隨得隨盡。以習施故。雖處貧窮。而能行施。**

**復有業富而慳貪。若有眾生。未曾布施。遇善知識。暫行一施。值良福田。以田勝故。資生具足。先不習故。雖富而慳。**

**復有業富而能施。若有眾生。值善知識。多修施業。遇良福田。以是因緣。巨富饒財。而能行施。**

**復有業貧而慳貪。若有眾生。離善知識。無人勸導。不能行施。以是因緣。生在貧窮。而復慳貪**

**《佛為首迦長者說業報差別經》**